Type O Negative

Type O Negative oli Brooklynist pärit gothic metal'i ansambel. Kuigi stiililiselt liigitatakse nende muusikat peamiselt gothic metal'iks, hõlmavad nende viljeletud stiilid elemente ka doom- ja thrash metalist. Nende laulude lüürika põhineb väga dramaatilistel teemadel - seks, romantika, depressioon, surm jne. Type O Negative hakkas kuulsust koguma aastal 1993, kui ilmus nende esimene album Bloody Kisses, kus põhihittideks olid "Christian Woman" ja "Black No. 1 (Little Miss Scare-All)". Type O Negative'i liider Peter Steele'ile on omane väga must huumor ja otsekohene ütlemine. "Biitlid oleks raskustes "Sgt Pepper" ilmutamisega tänases muusikakliimas. Kogu see muusikatööstus on niivõrd tühi, kui veel olla saab. Type O Negative pole kunagi jälginud trende ja mul pole ka tahtmist seda teha," ütleb Steele. Kenny Hickey lisab: "Oleme ajamasin - me ei liigu edasi, oleme need, kes me oleme. Eelistame, et meil pigem oleks kindel karjäär kui vaid hitid." Bändi juured ulatuvad aastasse 1981, kui Peter Steele ja Josh Silver moodustasid grupeeringu Fallout, mille lagunemisel moodustas Steele grupi Carnivore. Kuid peagi sai oma lõpu ka Carnivore ja 1989. aastal saigi alguse Type O Negative. Pärast esimese demo salvestust tuli kiirelt Roadrunner Recordsi plaadileping viiele plaadile. Debüütalbum "Slow, Deep and Hard" nägi ilmavalgust 1991.aastal. Bänd saavutas laiema tuntuse 1993. aastal ilmunud albumiga "Bloody Kisses", millele järgnes kaheaastane maailmaturnee. Plaati müüdi miljoneid eksemplare ja album saavutas esimese underground metal plaadina Roadrunner Recordsi kataloogis plaatinaplaadi staatuse. 1996. aasta album "October Rust" saavutas kuldplaadi staatuse, tõustes Billboard Top 200 42. kohale. Albumi väljalaskmise ajal elas Peter Steele läbi lähedaste sugulaste surma. Valu ja raske kaotuse vaigistamiseks uputas laulja end pudelisse. Plaadi salvestuse käigus polnud bänd sugugi rahul plaadifirmapoolse survega teha albumist kindel müügihitt. Ometigi just plaadilt "October Rust" pärineb bändi vahest kõige menukam lugu "My Girlfriends Girlfriend". 1999. aastal ilmutas Type O Negative albumi "World Coming Down", milles avaldub Peteri tolleaegne enesevihkamine ja depressioon. Plaadi läbivateks teemadeks said taas surm, uimastisõltuvus, depressioon ja suitsiid. Lood "Everyone I Love is Dead", "Everything Dies", "World Coming Down" ja "All Hallows Eve" peegeldavad Peter Steele'i tolleaegset meeleseisundit. Olenemata süngest temaatikast, jõudis plaat Billaboard Top 200 39. kohale. 2003. aastal ilmus "Life Is Killing Me", mis eelmise albumiga võrreldes sisaldas taas kaubamärgiks saanud huumorit. Eelmisel aastal ilmutas bänd teise DVD -"Symphony for the Devil", sedakorda kontsertülesvõtte 1999. aastal toimunud esinemisest Bizarre festivalil Saksamaal. 2007. aastal ilmus bändi seitsmes album "Dead Again". 14. aprillil 2010 suri Peter Steele südamepuudulikkuse tagajärjel. Pärast seda lõpetas ansambel tegutsemise. Peter Steele – Vokaal, pealaulja, basskitarr, kitarr, süntesaator (1989–2010) Josh Silver – Süntesaator ja heliefektid, taustalaulja Kenny Hickey – Põhi- ja rütmikitarr, taustalaulja Johnny Kelly – Trummid, löökpillid, taustalaulja (alates 1994) Sal Abruscato – Trummid, löökpillid (1989–1994) Slow, Deep And Hard (1991) The Origin Of The Feces (1992) Bloody Kisses (1993) October Rust (1996) World Coming Down (1999) Life Is Killing Me (2003) Dead Again (2007) Suri Type O Negative'i laulja Peter Steele Ametlik koduleht Type O Negative MySpace.com'is